222 घंटे बाद मलबे से महिला को जिंदा निकाला गया, रेस्क्यू ऑपरेशन अब आखिरी दौर में
Turkey Earthquake Latest News Updates In Hindi; Follow Turkey Syriya Earthquake Situation On Dainik Bhaskar तुर्किये और सीरिया में खतरनाक भूकंप को आए 9 दिन हो गए हैं। इन दोनों देशों में अब तक 37 हजार से ज्यादा लोगों की मौत हो चुकी है
तुर्किये और सीरिया में खतरनाक भूकंप को आए 9 दिन हो गए हैं। दोनों देशों में अब तक 40 हजार से ज्यादा लोगों की मौत हो चुकी है। तुर्किये में भूकंप के करीब 222 घंटे बाद कहारनमारस शहर में एक इमारत के मलबे से 42 साल की महिला को जिंदा बचा लिया गया। हालांकि, उसकी हालत गंभीर है और उसे फौरन हॉस्पिटल में एडमिट कराया गया।
इस बीच संयुक्त राष्ट्र (UN) ने कहा है कि दोनों देशों में हुई त्रासदी से 70 लाख से ज्यादा बच्चे प्रभावित हुए हैं। वहीं विश्व स्वास्थ्य संगठन (WHO) ने बताया है कि यह भूकंप यूरोप में 100 साल में आई सबसे बड़ी आपदा है।
मंगलवार को सीरिया के राष्ट्रपति बशर-अल-असद ने तुर्किये के साथ लगी दो और बॉर्डर क्रॉसिंग खोलने की घोषणा की है। इसके जरिए UN भूकंप से जुड़ी राहत सामग्री सीरिया भेज पाएगा। अगले 3 महीने तक देशवासियों की मदद के लिए ये बॉर्डर खुले रहेंगे। 2011 में सीरिया में शुरू हुए सिविल वॉर के बाद पहली बार ये सीमाएं खोली गई हैं।
2 PHOTOS में देखें वहां के हाल...
एक हफ्ते बाद भी जिंदा मिले लोग
तुर्किये और सीरिया में रेस्क्यू ऑपरेशन जारी हैं। अब भी लोगों को मलबे के नीचे से निकाला जा रहा है। हैरानी की बात यह है कि 8 से 9 दिन बाद भी कई लोग जिंदा मिल रहे हैं। तुर्किये के हताय प्रांत में 26 साल की महिला को 201 घंटे बाद बचाया गया। इधर, अदीयमन शहर में 199 घंटे बाद 18 साल के युवक को रेस्क्यू किया गया।
सीरिया में रेस्क्यू ऑपरेशन छोड़कर वापस लौट रहे कई देश 
कई देश सीरिया बॉर्डर पर रेस्क्यू ऑपरेशन छोड़कर वापस लौट रहे हैं। रविवार को इजराइल ने सुरक्षा कारणों का हवाला देते हुए अपनी टीम हतजाला ग्रुप को इमरजेंसी फ्लाइट से वापस बुला लिया। इससे पहले जर्मनी और ऑस्ट्रिया ने भी अपने बचाव दलों के तुर्किये से निकाल लिया था।
दरअसल, इजराइल समेत कई देशों की इंटेलिजेंस एजेंसी को इनपुट मिला है कि तुर्किये बॉर्डर पर अलग-अलग गुटों में हिंसक झड़प होने वाली हैं। जिनसे वहां पहुंचे बचाव कर्मियों की जान को खतरा है। जर्मनी के बचाव दल ने भी बताया कि वहां गोलीबारी हो रही है। वहीं तुर्किये के कहरामनमारस में रविवार देर रात 4.7 की तीव्रता का एक और भूकंप का झटका महसूस किया गया। तुर्किये में 6 फरवरी को आए भूकंप के बाद लगातार आफ्टरशॉक आ रहे हैं जिनसे लोग परेशान हैं।
भूकंप से जुड़े अन्य अपडेट्स
तस्वीरों में देखें तबाही और रेस्क्यू ऑपरेशन...
6 फरवरी को आए थे 3 बड़े भूकंप
दुनिया में हर साल 20 हजार भूकंप आते हैं
हर साल दुनिया में कई भूकंप आते हैं, लेकिन इनकी तीव्रता कम होती है। नेशनल अर्थक्वेक इन्फॉर्मेशन सेंटर हर साल करीब 20 हजार भूकंप रिकॉर्ड करता है। इसमें से 100 भूकंप ऐसे होते हैं जिनसे नुकसान ज्यादा होता है। यह कुछ सेकेंड तक रहता है। अब तक के इतिहास में सबसे ज्यादा देर तक रहने वाला भूकंप 2004 में हिंद महासागर में आया था। यह भूकंप 10 मिनट तक रहा था।
तुर्किये-सीरिया में आए भूकंप से जुड़ी ये खबरें भी पढ़ें...
1. भूकंप में जान पर खेलकर नवजात बच्चों को बचाया, VIDEO:तुर्किये के अस्पताल में नर्स इनक्यूबेटर्स पकड़े रहीं, ताकि बच्चों को झटके न लगें
तुर्किये का एक वीडियो सोशल मीडिया पर वायरल हो रहा है। इसमें दो नर्स नवजात बच्चों को भूकंप से बचाती नजर आ रही हैं। भूकंप का केंद्र तुर्किये का गाजियांटेप शहर था। इसी शहर के एक अस्पताल में लगे CCTV कैमरे में दो नर्स नवजातों की जान बचाती हुई कैद हो गईं। पढ़ें पूरी खबर...
2. तुर्किये में मलबे से बाहर आ रहे जिंदादिली के किस्से; कोई यूरिन पीकर 5 दिन जिंदा रहा, किसी ने गाने सुनकर मन बहलाए रखा
6 फरवरी को तुर्किये-सीरिया में आए 7.8 तीव्रता के भूकंप से अब तक 25 हजार से ज्यादा लोगों की मौत हो चुकी है। 95 से ज्यादा देश यहां मदद भेज रहे हैं। रेस्क्यू ऑपरेशन जारी है। तुर्किये में अब तक 30 हजार से ज्यादा लोगों को बचा लिया गया है। इस बीच सोशल मीडिया पर सर्वाइवल के कई किस्से वायरल हो रहे हैं। हम ऐसे ही 3 किस्से आप तक पहुंचा रहे हैं…
3. त्रासदी की दर्दनाक कहानियां: मलबे में दबे प्यासे बच्चे को ढक्कन से पानी पिलाया, बेटी मर गई पर पिता ने हाथ नहीं छोड़ा
तुर्किये और सीरिया में आई आपदा के बीच सोशल मीडिया पर कई दर्दनाक कहानियां वायरल हो रही हैं। हम ऐसी ही 12 कहानियां आप तक पहुंचा रहे हैं। पढ़ें पूरी खबर...
4. मैप और तस्वीरों में देखें- भूकंप से पहले खड़ी थीं चमचमाती इमारतें, बाद में तबाही ही तबाही
तुर्किये और सीरिया में भूकंप से अब तक 5000 से ज्यादा लोगों की मौत हो चुकी है। मरने वालों की संख्या लगातार बढ़ती जा रही है। तुर्किये के अधिकारी युनुस सेजर ने बताया कि भूकंप के तीन झटकों के बाद 243 आफ्टरशॉक भी आए थे। पढ़ें पूरी खबर...
5. भूकंप से तुर्किये की इकोनॉमी को भी झटका: करेंसी लीरा में रिकॉर्ड गिरावट, महंगाई से घर का किराया 19,700 से 1,31,000 रु. पहुंचा
तुर्किये इस वक्त आर्थिक संकट से गुजर रहा है। देश की करेंसी लीरा लगातार कमजोर हो रही है और महंगाई दर 57% के करीब है। कॉस्ट ऑफ लिविंग के बढ़ने से जनता परेशान है। वहीं तुर्किये और सीरिया में सोमवार सुबह आए 7.7 तीव्रता के भूकंप ने परेशानी को और ज्यादा बढ़ा दिया है। इस भूकंप से अब तक 4000 से अधिक लोगों की मौत हो चुकी है। पूरी खबर पढ़ें...